SEO BEIBELE E SE RUTAGO: Modimo ga se yena a bakago bokgopo. Jobo 34:10 e re: “Modimo ó kxolê le bokxôpô; Yo-matla-ohle ó kxolê le xo foša.” Modimo o na le morero o lerato bakeng sa batho. Ke ka baka leo Jesu a re rutilego go rapela ka gore: “Tatago rena wa magodimong, . . . Mmušo wa gago a o tle. Thato ya gago a e direge le mo lefaseng bjalo ka ge e direga legodimong.” (Mateo 6:9, 10) Modimo o tshwenyega kudu ka rena moo a ilego a ba a dira mediro e megolo bakeng sa go kgonthišetša gore morero wa gagwe o a phethagala.—Johane 3:16. Ma-Donatus a be a sa thekge taba ya gore babušiši ba Baroma ba tsenatsenane le ditaba tša kereke. A be a itšea e le ‘kereke e sekilego,’ yeo e arogilego lefaseng. Ka manyami, ditiro tša ona di be di sa sepedišane le dipolelo tša ona. Ma-Donatus a ile a tsenela dintwa tša selegae le tša dipolitiki gomme a thekga balemi ba dipolasa tše dinyenyane borabeleng bja bona malebana le beng ba naga le balekgetho ba Baroma, e lego ditiro tšeo di ilego tša dira gore a solwe semmušo. Go sa šetšwe seo a bego a ipolela ba le sona, ma-Donatus ga se a ba ‘kereke e sekilego.’—Johane 15:19.